# Anglijos futbolo sistema

### Straipsnis iš Vikipedijos, laisvosios enciklopedijos.

Anglijos futbolo pagrindinė kontroliuojanti institucija – Futbolo Asociacija, kurios nariais yra visi profesionalūs Anglijos klubai bei didžioji dalis pusiau profesionalių bei mėgėjų klubų.

## [taisyti] Lygos

Anglijos Futbolo lyga įkurta seniausiai pasaulyje – 1888 metais, nuo to laiko susikūrė daug įvairių lygų, kurias XX-XXI amžių sandūroje mėginta sujungti į vientisą struktūrą piramidės principu.

Aukščiausioji lygų pakopa – 20 klubų Premier lyga, įkurta 1992 metais, kai 20 stipriausių Anglijos klubų dėl finansinių sumetimų atsiskyrė nuo Futbolo lygos. Stipriausios 5-7 Premier lygos komandos atstovauja Angliją Europinėse klubų varžybose, o 3 paskutines vietas užėmusios komandos iškrenta į aukščiausią Futbolo lygos divizioną.

Futbolo lyga sudaryta iš 3 divizionų – Futbolo lygos čempionato, Pirmosios futbolo lygos ir Antrosios futbolo lygos.

Žemiau futbolo lygos yra Nacionalinė lygų sistema, sudaryta iš stipriausio Conference National diviziono, kuriame daugiausiai žaidžia profesionalūs klubai bei daugelio regioninių pusiau profesionalių klubų divizionų.

Mėgėjų klubai žaidžia susibūrę į asociacijas, iš kurių didžiausia yra Amateur Football Association.

Stipriausių klubų antrosios komandos žaidžia rezervų lygose – FA Premier Reserve League bei žemiau esančiose Central League ir Football Combination. Dalis antrųjų komandų žaidžia žemesnėse lygose.

## [taisyti] Taurių varžybos

Pagrindinės taurių varžybos – FA taurė, organizuojama nuo 1872 metų, bei Lygos taurė. FA taurės laimėtojas prieš kitą sezoną žaidžia su Premier lygos laimėtoju vieneriose FA Community Shield rungtynėse.

Kitos organizuojamos taurių varžybos – Futbolo lygos trofėjus (varžosi Futbolo lygos komandos), FA trofėjus (varžosi trijų Nacionalinės lygų sistemos divizionų komandos), FA Vase (varžosi žemesnių Nacionalinės lygų sistemos divizionų komandos), FA National League System Cup, FA Sunday Cup.

Rodomas puslapis "http://lt.wikipedia.org../../../a/n/g/Anglijos_futbolo_sistema.html"

Kategorija: Anglijos futbolas

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Български
- Català
- Deutsch
- English
- ‪Norsk (bokmål)‬
- Polski
- ไทย